altay_sooktor
Сурайа Сартакова.

ЈӰРӰМ.
 
 Јӱс те јашты јажайла сен,
 Јӱрӱмниҥ јажыды неде деериҥ?
 Тӱрӱлип јаткан толкулардый кӧп
 Тӱменниҥ салымын неле кемјириҥ?
 
 Канча ла кире јылдыстар ӧткӧжин,
 Кайкал ла болуп артар бу јӱрӱм.
 Камыкты сӱӱндирип ырыс та берер,
 Канчаны экчеп, катузы да једер.
 
 Јинји ошкош чагылып та јадар-
 Кӧксиҥде ырызыҥ бадышпай кӧӧрӧӧр.
 Јылан ошкош чагып та турар-
 Коронду јаштарыҥ кӧзиҥди ӧртӧӧр.
 
 Јаркын чӱмдемел эдейин дезеҥ,
 Јалт эделе, јылыйып калар.
 Калганчы да сӧзиҥ айдынып јатсаҥ,
 Камык сӧстӧр айдылбай артар.
 
 Солоҥы чылап јӱзӱн ӧҥдӧри
 Солун да болор јажын чакка:
 Ӱстиҥде кӱнге кӧзиҥ кылбыгар,
 Ӱлгерлер чийилер ӱйедеҥ ӱйеге.
 
 Јап та этсе, јалбырап та чыкса,
 Јамандар аргам јок кажы ла элести.
 Јӱрӱм ле деген учуры учун
 Јӱрерге турум мен бир ле кӱди

Картина Liu Maoshan
Эйе. Ондо опечатка эмтир. Эмди тӱзедерге орой.